Torna Alcalde de Barri amb cinc noves dates per al mes d'abril
31 de març 2022

Després de la suspensió de dos trobades previstes d'_Alcalde de Barri_ a causa de les condicions meteorològiques, es reprenen les trobades amb la ciutadania este mes d'abril, intentant compensar les dates perdudes. Per este motiu durant este mes està contemplat que durant els pròxims quinze dies hi haja dos trobades diferents cada setmana. Per això, si no hi ha precipitacions, es duran a terme les trobades els pròxims 4, 5, 12, 19 i 20 d'abril a les 19.00 hores.

L'alcalde de Sagunt, Darío Moreno, ha explicat que «**és important atendre i escoltar la nostra ciutadania i que entenguen este projecte com un mecanisme de proximitat, per a atendre les necessitats específiques de cada barri. Creiem fermament en l'escolta activa i hem de fer accessibles les administracions públiques a totes les persones del municipi, per això continuem anant a cada racó de la ciutat**».

La primera trobada, que serà el dilluns 4 d'abril, serà en la zona del mercat i plaça Rodrigo i es realitzarà en la plaça del Sol, i també eixa mateixa setmana _Alcalde de Barri_ tindrà lloc en la zona de la Glorieta el dimarts 5 d'abril en la plaça Cronista Chabret. La següent setmana l'activitat començarà el dimarts 12 d'abril en el barri Baladre, concretament en la plaça El Terraet.

L'última setmana de trobades del mes d'abril començarà amb _Alcalde de Barri_ en Bonilles el dimarts 12 d'abril, en la plaça Maestro Rodrigo, i finalitzarà en el barri Mare Nostrum el dimecres 20 d'abril, que se celebrarà en la plaça Mare Nostrum.

Alcalde de barri és una idea, impulsada pel departament de Participació Ciutadana i l'Alcaldia de l'Ajuntament de Sagunt, que consistix en trobades públiques per part de l'alcalde amb associacions ciutadanes, entitats i ciutadania en general, així com tota aquella persona que tinga interés a parlar sobre assumptes concrets del barri que es visita.

![](/media/zvcj5vpo/c-alcalde-de-barrio-val.jpg?width=588&height=830)

*   [](http://www.facebook.com/sharer.php?u=https://aytosagunto.es/va/actualitat/torna-alcalde-de-barri-amb-cinc-noves-dates-per-al-mes-d-abril/ "Facebook")
*   [](http://twitter.com/share?url=https://aytosagunto.es/va/actualitat/torna-alcalde-de-barri-amb-cinc-noves-dates-per-al-mes-d-abril/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/torna-alcalde-de-barri-amb-cinc-noves-dates-per-al-mes-d-abril/ "Linked In")
*   [](mailto:?body=https://aytosagunto.es/va/actualitat/torna-alcalde-de-barri-amb-cinc-noves-dates-per-al-mes-d-abril/)